Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 289/14/5511	Žilina, 2.3.2015
EEČ : 2-43-971-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 288,00 € 
b.	Peňažná suma určená na všeobecne prospešné účely: 60,00 € 
c.	Konkrétny adresát peňažnej sumy určenej na všeobecne prospešné účely: Mesto Žilina, Námestie obetí komunizmu č. 1, Žilina 
d.	Suma odovzdaná štátu na peňažnú pomoc obetiam trestnej činnosti: 60,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
realizované policajtom Obv.odd. PZ Žilina - Západ pod spisovou značkou ORP-744/ZZ-ZA-2014.
	Dňa 24.10.2013 v presne nezistenom čase vo večerných hodinách v Žiline na ulici Bajzovej v blízkosti obytného domu s popisným číslom XXXXX odcudzil 6 balení 20kg silikónovej omietky zn. MAPEI o hrúbke zrna 1,5 mm bledohnedej farby, čím svojim konaním spôsobil XXXXX škodu vo výške 288,-Eur.

Odôvodnenie: 
	Poverený príslušník OO PZ Žilina - západ uznesením sp. zn. ČVS:ORP-744/ZZ-ZA-2014 zo dňa 28.03.2014 podľa § 199 ods. 1 Tr. poriadku začal trestné stíhanie a súčasne podľa § 206 ods. 1 Tr. poriadku vzniesol obvinenie XXXXX XXXXX pre prečin krádeže podľa § 212 ods. 1 Tr. zák. na vyššie uvedenom skutkovom základe. 

	Po skončení skráteného vyšetrovania mi poverený príslušník PZ predložil spisový materiál spolu s návrhom na podanie obžaloby. Následne som vec odstúpil na konanie probačnému a mediačnému úradníkovi Okresného súdu v Žiline za účelom vykonania mediácie.

	V konaní pred probačným a mediačným úradníkom Okresného súdu v Žiline, ako aj v prípravnom konaní pred povereným príslušníkom PZ sa obv. XXXXX ku spáchaniu činu, ktorý sa mu kladie za vinu, priznal a vyhlásil, že  spáchal skutok, za ktorý je trestne stíhaný. Obvinený uviedol, že súhlasí so zmierom a zároveň sa zaviazal, že do 27.02.2015 uhradí  poškodenému XXXXX poštovou peňažnou poukážkou na adresu jeho trvalého pobytu ním požadovanú škodu vo výške 288,-Eur, pričom obvinený tak urobil dňa 18.02.2015. 

Poškodený XXXXX uviedol, že súhlasí so zmierom, pričom od obvineného požaduje uhradiť spôsobenú škodu vo výške 288,-Eur za odcudzenú omietku. Poškodený súčasne vyhlásil, že týmto sú jeho nároky vo vzťahu k obvinenému v súvislosti s náhradou škody a inej ujmy spôsobenej trestným činom v celom rozsahu uspokojené a iné požiadavky na obvineného nemá. 

Súčasťou záverečnej správy z mediácie je fotokópia poštovej peňažnej poukážky, ktorou obvinený XXXXX uhradil poškodenému XXXXX dňa 18.02.2015 sumu 288,-Eur. 

	Skutočnosť uzavretia zmieru medzi obvineným XXXXX a poškodeným XXXXX je zrejmá z písomného zmieru uzatvoreného dňa 02.02.2015 v kancelárii probačnej a mediačnej úradníčky Okresného súdu v Žiline.

	Z listinných dôkazov, zabezpečených v priebehu prípravného konania vypovedajúcich o osobe páchateľa vyplýva, že obvinený XXXXX nemá v odpise z Registra trestov GP SR žiadny záznam a v Ústrednej evidencii priestupkov MV SR má dva záznamy z roku 2013, pričom oba priestupky boli spáchané na úseku cestnej premávky.

	Obvinený XXXXX zložil dňa 23.02.2015 na účet Krajskej prokuratúry v Žiline č. 7000231396/8180, vedenom v štátnej pokladnici sumu vo výške 120,-Eur. 

	V rámci zmieru uzatvoreného medzi obvineným a poškodeným zo dňa 02.02.2015 bol určený ako adresát peňažnej sumy určenej na všeobecne prospešné účely Mesto Žilina. Výška peňažnej sumy určenej na verejnoprospešné účely bola stanovená u XXXXX na 120,-Eur. Z uvedenej sumy 50 % patrí štátu na peňažnú pomoc poškodeným podľa osobitného zákona  a 50% t.j. 60,-Eur patrí Mestu Žilina, Námestie obetí komunizmu č. 1, Žilina, IČO: 00 321 796, pričom uvedená suma bude bezodkladne po nadobudnutí právoplatnosti tohto uznesenia poukázaná na účet vedený v XXXXX. 

	Za prečin krádeže podľa § 212 ods. 1 Tr. zák. dovoľuje Trestný zákon uložiť trest odňatia slobody až na 2 roky. 

	Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horného hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a)vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b)nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c)zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 215 ods. 1 písm. g) Tr. por. prokurátor zastaví trestné stíhanie, ak sa schváli zmier medzi obvineným a poškodeným.

	Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o prečine, za ktorý Trestný zákon ustanovuje trest odňatia slobody s hornou hranicou neprevyšujúcou päť rokov, obvinený vyhlásil, že spáchal skutok, za ktorý je stíhaný, pričom nie sú odôvodnené  pochybnosti o slobodnosti, vážnosti a určitosti tohto vyhlásenia, uhradil poškodenému spôsobenú škodu, zložil na účet prokuratúry peňažnú  sumu určenému konkrétnemu adresátovi na  všeobecne prospešné účely a  táto suma nie je zrejmé neprimeraná závažnosti spáchaného trestného činu a vzhľadom  na  povahu  a  závažnosť  tohto  trestného  činu,  mieru,  akou  bol dotknutý verejný záujem, na osobu obvineného a na  jeho osobné a majetkové pomery možno prijať záver, že rozhodnutie o schválení zmieru je dostačujúce a odôvodnené. Naviac je potrebné poukázať na skutočnosť, že sám obvinený ako i poškodený udelili súhlas k takémuto rozhodnutiu prokurátora.

	Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu  n i e  j e  prípustná sťažnosť.

JUDr. Ľuboš Kríž
prokurátor